TÁJÉKOZTATÓ

személyes adatok álláshirdetésekkel, toborzással összefüggő kezeléséről

A Magyar Máltai Szeretetszolgálat Iskola Alapítvány (a továbbiakban: „Adatkezelő”) által meghirdetett álláshirdetésekkel összefüggésben a jelentkezők személyes adatait kezeljük. Adatkezelési elveinket a hatályos jogszabályokra, elsősorban az Európai Parlament és a Tanács (EU) 2016/679 rendeletére (általános adatvédelmi rendelet, a továbbiakban: „**GDPR**”) tekintettel alakítottuk ki.

A kezelt személyes adatok tekintetében minden esetben biztosítjuk az adatkezelés jogszerűségét és célszerűségét. E tájékoztató célja, hogy az álláshirdetésre jelentkezők már a személyes adataik megadása előtt megfelelő információkat kaphassanak arról, hogy a társaságunk az adataikat milyen feltételek és garanciák mellett, mennyi ideig kezeli. Amennyiben kérdése vagy észrevétele van az e tájékoztatóban foglaltakkal kapcsolatban, írjon levelet nekünk a lent megadott címre. Az álláshirdetésekre jelentkező személyek adatainak kezelésével kapcsolatban a következő részletes tájékoztatást adjuk.

**A személyes adatok kezelője**: Magyar Máltai Szeretetszolgálat Iskola Alapítvány (székhely: 1033 Budapest, Miklós utca 32.);

Az Adatkezelő képviselője: Thaisz Miklós ügyvezető igazgató

Az Adatkezelő elérhetősége: iskolaalapitvany@maltai.hu

Az Adatkezelő adatvédelmi tisztviselője: dr. Kulisity István (kulisity.istvan@drszigeti.hu; +36 88 422 033)

**A személyes adatok kezelésének célja**: munkaviszony létesítése az Adatkezelő és az érintett között.

**Az adatkezelés jogalapja**: az érintett hozzájárulása. Önéletrajza megküldésével, az álláshirdetésre történő jelentkezésével az érintett kifejezetten hozzájárul ahhoz, hogy személyes adatait az Adatkezelő a jelen tájékoztatóban foglaltak szerint kezelje. Az adatoknak a felvételi eljárás lezárását követő, az adatfelvételtől számított 6. hónap végéig történő megőrzése esetén az adatkezelés jogalapja az adatkezelő jogos érdeke is: az Adatkezelőnek ugyanis jogos érdeke fűződik ahhoz, hogy adott esetben igazolni tudja az egyenlő bánásmód megtartásának követelményét.

**Az érintettek köre:** az álláshirdetésre jelentkező természetes személyek.

**A kezelt adatok köre**: név, születési hely és idő, anyja neve, fénykép, végzettségi adatok, különösen a legmagasabb iskolai végzettség, korábbi munkavégzési helyek, korábbi munkakörök adatai, szakmai gyakorlatra vonatkozó adatok, számítógépes ismeretekre, nyelvtudásra vonatkozó adatok és egyéb, az érintett önéletrajzában szereplő személyes adatok.

**Az adatok címzettjei**: az adatokat kizárólag az Adatkezelő erre kijelölt munkatársai ismerhetik meg.

**Az adatkezelés időtartama**: az adatokat az Adatkezelő adatok felvételét követő 6. hónap végéig őrzi az adatokat annak érdekében, hogy az Egyenlő Bánásmód Hatóság esetleges vizsgálata, vagy peres eljárás során igazolni tudja, hogy az egyenlő bánásmód követelményét a felvételi eljárás során megtartotta.

**Adatfeldolgozó igénybevétele**: az adatkezelő az adatok kezeléséhez adatfeldolgozót nem vesz igénybe.

**Az adatszolgáltatás elmaradásának lehetséges következményei:** Az adatszolgáltatás önkéntes, az adatok szolgáltatásának elmaradása esetén azonban nem jöhet létre munkaviszony, nem hívja állásinterjúra a jelentkezőket alapítványunk.

**Az érintett jogai**: az érintett személy

1. kérelmezheti a rá vonatkozó személyes adatokhoz való hozzáférést,
2. kérelmezheti azok helyesbítését,
3. kérelmezheti azok törlését,
4. visszavonhatja a korábban tett adatkezelési hozzájáruló nyilatkozatát, ez azonban a visszavonás előtti aatkezelés jogszerűségét nem érinti;
5. kérelmezheti a GDPR 18. cikkében foglalt feltételek fennállása esetén a személyes adatok kezelésének korlátozását (tehát azt, hogy az adatkezelők az adatokat ne töröljék, vagy ne semmisítsék meg bíróság vagy hatóság megkereséséig, de legfeljebb harminc napig, s ezen túlmenően más céllal az adatot ne kezeljék),
6. tiltakozhat a személyes adatok kezelése ellen.

**Az adatkezeléssel kapcsolatos egyéb információk**: Minden szükséges technikai és szervezési intézkedést megteszünk egy esetleges adatvédelmi incidens (pl. személyes adatokat tartalmazó fájlok sérülése, eltűnése, illetéktelenek számára hozzáférhetővé válása) elkerülésére, az adatok biztonságának megőrzésére. Honlapunkat, informatikai rendszereinket erős védelemmel láttuk el, a személyes adatokat tartalmazó, papír alapú dokumentumainkat fizikailag is elzárt helyen őrizzük.

**Jogorvoslat:** Az érintett a jogainak megsértése esetén az adatkezelő ellen bírósághoz fordulhat. Panasszal a Nemzeti Adatvédelmi és Információszabadság Hatóságnál lehet élni. A hatóság címe: 1125 Budapest, Szilágyi Erzsébet fasor 22/C., levelezési címe: 1530 Budapest, Pf.: 5., telefon: +36-1-391.1400, e-mail ugyfelszolgalat@naih.hu

Budapest, 2019. 11.12.

**Magyar Máltai Szeretetszolgálat Iskola Alapítvány**

**Adatkezelő**